<classify> MKURUGENZI Msaidizi Msajili wa Asasi za kirai kutoka Idara Kuu ya Maendeleo ya Jamii, Jinsia na Watoto, Baraka Leonard alizitaka asasi za kiraia kufanya shughuli zao huku wakizingatia kanuni hususani kanuni ya uwazi na uwajibikaji katika masuala ya fedha.Akizungumza wakati wa warsha ya siku moja iliyoandaliwa na Idara Kuu ya Maendeleo ya Jamii iliyojumuisha zaidi ya asasi za kiraia 50, Leonard alisema kanuni hizo ambazo ni mpya zimelenga kuweka wazi shughuli za asasi ili zijulikane na serikali na jamii husika.Serikali tumeamua kukutana na asasi za kiraia ili kutoa uelewa kuhusiana na kanuni mpya ambazo pamoja na mambo mengine inasisitiza misingi ya uwazi na uwajibikaji husani katika masuala ya fedha... msisitizo unataka uwazi katika fedha zinazopatikana kwenye asasi, matumizi yake na miradi inayotekelezwa, haya yote yanatakiwa kuwa wazi na kujulikana na serikali, jamii inayolengwa na hata wafadhili wenyewe, alisema.Aliongeza kuwa, Ni mategemeo yetu kuwa baada ya kujengeana uelewa na uwezo katika masuala mbalimbali, basi kwa pamoja kutakuwa na utekelezaji wa ufasaha wa shughuli za kila siku kwa asasi za kiraia na serikali kwa ujumla.Aidha, akiwasilisha mada ya utoaji vibali na hati ya ukazi, Mrakibu Mwandamizi Idara ya Uhamiaji, Azia Mlawa alisema kwa sasa kumekuwapo na changamoto kubwa kwa baadhi ya asasi za kiraia kutozingati taratibu za uhamiaji wanapofanya shughuli zao na raia wa kigeni.Naye Mratibu Programu ya Afya Dodoma wa Jumuiya ya Kikristo Tanzania CCT, Christina Motto alipongeza hataua ya kuendesha semina kwa NGOs na kwa kufanya hivyo kutarahisisha utendaji kazi kati ya asasi za kiraia na serikali.Serikali kwa upande wake na asasi za kiraia kwa upande mwingine kila mmoja kazi yake ni kuhudumia jamii, hivyo ni pande mbili zinazofanya kazi ya aina moja, hivyo kwa kukutana na kujengeana uwezo kutarahisha utekelezaji wa majukumu yetu ya kuhudumia jamii, alisema.Aidha, Katibu Mkuu wa Shirika la Dawa Asili na Ulinzi wa Mazingira TRAMEPRO, Boniventura Mwalongo alisema wamepokea mwa mtazamo chanya kanuni ambazo zinasisitiza suala la uwazi katika utekelezaji wa shughuli za asasi za kiraia na kuwa zitasaidia matokeo chanya ya maendeleo kwa jamii.  <topic>: KITAIFA 